“ธนากร” ซีอีโอ ALL เก็บ 1.11 ล้านหุ้นสร้างความมั่นใจ หลังราคาร่วงต่ำกว่าพื้นฐาน
"ธนากร" ซีอีโอ ALL ควักเงินเฉียด 3 พันล้านบาท เก็บหุ้น 1.11 ล้านหุ้น คิดเป็น 0.198% ของจำนวนหุ้นทั้งหมด สร้างความมั่นใจ หลังราคาร่วงต่ำกว่าพื้นฐาน
"ธนากร" ซีอีโอ ALL ควักเงินเฉียด 3 พันล้านบาท เก็บหุ้น 1.11 ล้านหุ้น คิดเป็น 0.198% ของจำนวนหุ้นทั้งหมด สร้างความมั่นใจ หลังราคาร่วงต่ำกว่าพื้นฐาน
16 มี.ค. 2563

นายธนากร ธนวริทธิ์ ประธานเจ้าหน้าที่บริหาร บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL เปิดเผยว่า ในช่วงวันที่ 9 – 11 มีนาคม 2563 ได้ทยอยเข้าเก็บหุ้น ALL จำนวน 2 รายการ โดยแบ่งเป็น 410,000 หุ้น ที่ราคาเฉลี่ยหุ้นละ 2.69 บาท และ 700,000 หุ้น ที่ราคาหุ้นละ 2.62 บาท รวมจำนวน 1.11 ล้านหุ้น คิดเป็นมูลค่ารายการรวม 2,936,900 บาท คิดเป็น 0.198% ของจำนวนหุ้นทั้งหมด เดิมทีนายธนากรถือครองอยู่ที่ 51.982% ปัจจุบันถือครองอยู่ที่ 52.180% ซึ่งในครั้งนี้ ผู้บริหารเล็งเห็นถึงจังหวะที่เหมาะสมในการเข้าสะสมหุ้น หลังจากที่ราคาหุ้นมีการปรับตัวลงต่ำกว่าปัจจัยพื้นฐาน จากภาวะตลาดหุ้นและปัจจัยลบจากโควิด – 19
“ท่ามกลางกระแสความกังวลต่างๆ ที่เข้ามากระทบกับความเชื่อมั่นของนักลงทุนตลอดในช่วงที่ผ่านมา ตนกลับมองต่าง เนื่องจากผลประกอบการบริษัทฯ มีการเติบโตอย่างต่อเนื่อง ล่าสุดผลงานปี 2562 มีกำไรสุทธิ 500 ล้านบาท โต 45% และมีรายได้รวม 2,918 ล้านบาท เพิ่มขึ้น 7%
โดยมียอดเติบโตมาจากธุรกิจหลัก พร้อมยังมียอดขายที่รอรับรู้รายได้จากการโอนกรรมสิทธิ์ (Backlog) มูลค่าประมาณ 11,400 ล้านบาท ซึ่งจะสามารถทยอยรับรู้รายได้ในช่วง 3 – 4 ปีอย่างต่อเนื่อง โดยชูการเป็นผู้พัฒนาและให้บริการด้านอสังหาริมทรัพย์เพื่อที่อยู่อาศัยแบบครบวงจร (Total Real Estate Solutions) ที่เน้น โมเดลธุรกิจที่แข็งแกร่ง มีความแตกต่างจากคู่แข่งในตลาด เพื่อสร้างความน่าเชื่อถือและความเชื่อมั่นให้แก่ลูกค้าและนักลงทุน”นายธนากร
ทั้งนี้ ในปี 2563 บริษัทฯ คาดการณ์อัตราการเติบโตมีแนวโน้มเพิ่มขึ้นที่ระดับ 30 – 40% แนวโน้มกำไรสุทธิก็จะเติบโตในทิศทางเดียวกันกับรายได้รวม ซึ่งถือว่าเป็นการสอดคล้องกับวิสัยทัศน์ ที่จะก้าวสู่การเป็นบริษัทพัฒนาอสังหาริมทรัพย์ ชั้นนำติดอันดับ 1 ใน 10 ของประเทศ